لیکن سوشل میڈیا پر جو مکالمہ کا کلچر ہے اس میں ہمیں کافی حد تک انتہا پسندی ، پر تشدد رجحانات ، عدم برداشت، گالم گلوچ، تضحیک کرنا ، کردار کشی کرنا ، جھوٹی خبریں چلانا اور ذاتی نجی زندگیوں کو موضوع بحث بنانے جیسے مسائل درپیش ہیں ۔بظاہر ایسا لگتا ہے کہ شوشل میڈیا حقیقی طور پر ایک طاقت تو بن گیا ہے ، مگر اس میں ذمہ داری کا احساس کا پہلو کمزور ہے ۔ لوگ سوشل میڈیا کا استعمال تو جانتے ہیں یا سیکھ رہے ہیں مگر اس بات کا فہم او رادراک نہیں کہ ہمیں ذمہ دارانہ رویوں کے ساتھ کیسے سوشل میڈیا کا استعمال کرنا چاہیے ۔سوشل میڈیا کے استعمال پر سماجی شعور کی کمی ایک ایسا بنیادی نکتہ ہے جو ہمیں بہت کچھ سوچنے پر مجبور کرتا ہے ۔ کیونکہ جو بھی ترقی کا نیا زوایہ بغیر کسی سیاسی ،سماجی او راخلاقی شعور کے بغیر سامنے آئے گا وہ انتشار بھی پیدا کرتا ہے ۔